Sundvolden Grand Prix 2017

Sundvolden Grand Prix 2017 var den sjuende utgaven av endagsrittet Sundvolden Grand Prix og ble arrangert 6. mai 2017 av Ringerike Sykkelklubb. Rittet var klassifisert som kategori 1.2 av Det internasjonale sykkelforbundet (UCI), og det var også et eget juniorritt.

Løypa for hovedrittet startet ved Sundvolden Hotel og gikk via Åsa, Hesselberg, Busund, Ask, Drolsum, Vikersund, Røine, Egge, Lyngås, Sylling, Røine, Sylling, Skaret, Utvika, Sundvolden Hotel og opp til målgang ved Kleivstua på toppen av Krokkleiva. De siste 4,5 km hadde en gjennomsnittlig stigning på 7,5 %. Juniorene syklet en noe kortere løype der man droppet å gå rundt Steinsfjorden og runden sør for Sylling. Begge løypene var lik de som ble brukt i 2016-utgaven.

Hovedrittet ble vunnet av danske Rasmus Guldhammer, som med det ble den første til å vinne rittet mer enn én gang. Rittet fikk ellers oppmerksomhet for en rekke velt i en sving i nærheten av Egge, der et parti med løs grus førte til problemer for mange av rytterne.

 Resultater 
Av 171 påmeldte ryttere i hovedrittet startet samtlige, mens 43 fullførte.

I juniorrittet var det 78 påmeldte, 68 som startet og 49 som fullførte.

 Referanser 

 Eksterne lenker 

 Offisielle tidtakerresultater – VotreCourse

2017
Kategori:Sykkelritt i Norge i 2017
Kategori:Sportsarrangementer i Buskerud